b'\n_START_ARTICLE_\nMihael Komel\n_START_SECTION_\n\xc5\xbdivljenje in delo\n_START_PARAGRAPH_\nMihael Komel, o\xc4\x8de skladatelja Emila Komela, je bil od oktobra 1843 do novembra 1861 u\xc4\x8ditelj v \xc5\xa0entvidu, sedaj Podnanos. Tu je bil zelo priljubljen, ker je uglasbil ve\xc4\x8d otro\xc5\xa1kih pesmic, katere so otroci v \xc5\xa1oli in cerkvi radi prepevali. Bil je tudi doma\xc4\x8di u\xc4\x8ditelj na gradu Podbrje, ki je stal med \xc5\xa0entvidom in Vipavo. Tu se je zaljubil v doma\xc4\x8do h\xc4\x8der Albino von Schinktzhohen in se proti volji njenih star\xc5\xa1ev poro\xc4\x8dil. Od\xc5\xa1la sta na Reko, kjer se jima je rodilo osem otrok, deveti Emil pa se je rodil v Gorici. V Gorici je Mihael Komel na srednji \xc5\xa1oli v \xc5\xa1tirih jezikih pou\xc4\x8deval zgodovino in zemljepis ter bil organist v cerkvah pri Sv. Antonu in na Travniku, kamor je ob\xc4\x8dasno po\xc5\xa1iljal igrat svojega nadarjenega sina Emila \xc5\xbee od njegovega devetega leta starosti.'